13 अगस्त 2019
टीवी एक्ट्रेस नीति टेलर ने सोमवार को बॉयफ्रेंड परीक्षित बावा संग रिलेशनशिप को कंफर्म किया. साथ ही ये भी बताया कि वे जल्द सगाई करने वाली हैं. सगाई से पहले नीति के मेहंदी सेरेमनी की तस्वीरें सामने आई हैं. नीति और परीक्षित की जल्द शादी भी होने वाली है.
नीति के बॉयफ्रेंड ने भी ग्रीन कलर को चुना. उन्होंने मेहंदी सेरेमनी में ग्रीन कलर का कुर्ता पहना. दोनों की जोड़ी साथ में परफेक्ट लग रही है. सोशल मीडिया पर नीति के मेहंदी सेरेमनी की कई तस्वीरें और डांस वीडियो सामने आए हैं.
सोशल मीडिया पर रिलेशनशिप को कंफर्म करने के बाद टीवी से जुड़े नीति के फ्रेंड्स उन्हें बधाई दे रहे हैं. इनमें विकास गुप्ता, नकुल मेहता, करण वाही, अपर्णा दीक्षित, रुसलान मुमताज आदि शामिल हैं.
नीति टीवी की पॉपुलर यंग एक्ट्रेस हैं. वे फेशनिस्टा भी हैं. सोशल मीडिया पर नीति की तगड़ी फैन फॉलोइंग है. नीति कई यूथ बेस्ड शो में दिखी हैं. इनमें ये है आशिकी, वेब्ड, प्यार तूने क्या किया, कैसी ये यारियां शामिल हैं.
नीति को आखिरी बार टीवी शो इश्कबाज में देखा गया था. सीरियल में उनकी नकुल मेहता यानी शिवांश संग केमिस्ट्री को काफी पसंद किया गया. दर्शकों ने इश्कबाज में नीति के कैरेक्टर को ढेर सारा प्यार दिया.
नीति को पार्थ समथान के अपोजिट शो कैसी ये यारियां से पहचान मिली. शो में पार्थ संग नीति की जोड़ी को जबरदस्त सफलता मिली. यही वजह भी रही कि दोनों के रियल लाइफ में भी डेट करने की खबरें आईं. कैसी ये यारियां में नीति ने नंदिनी का रोल किया था.
नीति ने टीवी पर 2009 में शो प्यार का बंधन से डेब्यू किया था. लेकिन कैसी ये यारियां ने उनके करियर को ऊंचाइयों तक पहुंचाया. नीति तेलुगू फिल्मों और कई सारे म्यूजिक वीडियो में काम कर चुकी हैं.
PHOTOS: INSTAGRAM